**národná rada slovenskej republiky**

**VIII. volebné obdobie**

Číslo: CRD-504/2022

**899a**

**Informácia**

**Výboru Národnej rady Slovenskej republiky pre ľudské práva a národnostné menšiny o prerokovaní návrhu vlády Slovenskej republiky na voľbu predsedu Úradu na ochranu osobných údajov Slovenskej republiky (tlač 899)**

Výbor Národnej rady Slovenskej republiky pre ľudské práva a národnostné menšiny podáva Národnej rade Slovenskej republiky správu o prerokovaní návrhu vlády Slovenskej republiky na voľbu predsedu Úradu na ochranu osobných údajov Slovenskej republiky (tlač 899):

Predseda Národnej rady Slovenskej republiky svojím rozhodnutím č. 954 z 25. februára 2022 pridelil na prerokovanie návrh vlády Slovenskej republiky na voľbu predsedu Úradu na ochranu osobných údajov Slovenskej republiky (tlač 899) Výboru Národnej rady Slovenskej republiky pre ľudské práva a národnostné menšiny s tým, že výbor podá správu o výsledku prerokovania uvedeného materiálu a návrh na uznesenie Národnej rady Slovenskej republiky.

Výbor uvedený návrh prerokoval na svojej 47. schôdzi 9. marca 2022 a prijal k nemu uznesenie č. 94.

O správe gestorského výboru rokoval výbor na svojej 48. schôdzi 15. marca 2022. Uznesenie, ktorým sa schvaľuje správa výboru, nebolo schválené.

Podpredseda výboru poveril poslanca Jozefa Pročka uviesť informáciu na schôdzi Národnej rady Slovenskej republiky a predložiť návrh na uznesenie.

Bratislava 15. marca 2022

Peter Pollák v. r.

podpredseda Výboru NR SR pre ľudské práva a národnostné menšiny

**národná rada slovenskej republiky**

**VIII. volebné obdobie**

Číslo: CRD-504/2022

návrh

uznesenie

národnej rady slovenskej republiky

z ..... marca 2022

Národná rada Slovenskej republiky

podľa § 82 ods. 1 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov

**zvolila**

JUDr. Juraja Mičuru

za predsedu Úradu na ochranu osobných údajov Slovenskej republiky na funkčné obdobie päť rokov, ktoré začína plynúť ... marca 2022 *(dňom zvolenia)*.